A M P H I E I A. 
247 
capiebat ut saepe altera vice irruere necesse haberet, neque unquam fere nisi 
ut simul et terrae aliquid ore corriperet. Stupidior visus est vultus , quum bufo 
vulgaris liberaliori fere sit. Scorodosma simul ac pasta est, se abscondit sub 
terra, quum bufo tantum posterioribus in foveam aliquam se demittere amet. 
Ranula illa temporaria simul inclusa d. 12. Sept. mortua reperta. Pridie adhuc 
saltu muscas appetebat. 
D. 23 . Sept. mane visa. Sed impransa rursus abscondita. Neque amplius 
visa usque ad 20. Oct. quum pridie terram ad phiolae fere aquae mensuram 
irrorassem. Hinc etiam ob siccitatem hucusque delituisse credo. Apparuit ni- 
tida , sed distinctivis coloribus vix conspicua. Voravit quatuor circiter muscas, 
duos oniscos , duas larvas carabi. In portionem lumbrici irruit quidem bis , sed 
in medio sui impetus continere se visa est , nec voravit. Muscam conspicata 
ad campanae parietem sex pollicum altitudine sedentem, verticaliter fere erecto 
corpore oculos in eam fixit. Quum bufo parvulus assideret, et ad capiendam 
muscam in medio utriusque bufonis etiam aliquantum moveretur , scorodosma 
impetu facto in hujus bufonuli caput irruit. 
Odorem alliaceum nunquam plane observavi. 
D. 26. Oct. in imo foveae in qua latuit os ejus detexi. Vas terreum ad exun- 
dantiam usque aqua replevi , nec evadere annisa est. 
D. 26. Oct. noctu praeter expectationem egressam vidi , et capite declivem 
versus defossum in terra antrum suum , quasi se in illud praecipitare vellet. 
Quod miratus sum, quum alias retrograda se abscondat. Sed paulo post, post 
horae fere quadrantem quum redirem, haud amplius visa. 
D. 7. Nov. die valde frigido, quum etiam pridie fenestrae per totam noc- 
tem apertae fuissent , exiit ex terra et nitida apparuit. Singularem nisum in 
pariete vitreae campanae adscendendi ostendit. Exhibui itaque rudem assulam 
aliquantum inclinatam ut posset ascendere. Sed brevi tempore post non am- 
plius visa. Neque etiam cibum praebere potueram , quia insecta non erant 
ad manus. 
D. 24. Nov. alia ejusdem speciei addita, quae statim se defodit , ut tamen 
os emineret. 
Ita delituit utraque usque in medium Martium 1792. (A. 2.) ubi casu terram 
movi et laxavi , et in medio vase haerentem alteram exturbavi Sed statim 
rursus defossa est. D. 14. Apr. media nocte, alterutram in superficie sedentem 
nitidam vidi. Ergo nocturnum animal. Noctu inter 3 o. April. et 1. Maji una 
apparuit; altera mane non amplius visa. Pridie aquam adluderarn. Noctu inter 
Gg 2 
